# Timbalada

Timbalada és un grup de música brasiler, originari del barri de Candeal, Salvador (capital de Bahia). Va ser fundat pel compositor i percussionista Carlinhos Brown, qui acostumava a estar present en els assajos del grup, tot i que mai va ser-ne membre oficial. L'estil musical varia entre la samba, el reggae i l'axé music, amb influències fortes de la música d'arrel africana.
El grup és principalment cèlebre per la seva participació en el Carnaval pels carrers de Salvador. Timbalada també ha destacat pel seu activisme social, treballant amb nens necessitats, proporcionant educació i cursos de percussió per a ajudar-los amb la seva integració social. Han actuat al Festival de Jazz de Montreux, al Festival d'Holanda, i al Festival Internacional de Jazz de Montreal, i també han realitzat visites a Europa i el Japó. El seu àlbum de 1996, Mineral, va guanyar un Premi Sharp.

## Innovació musical

Musicalment, Timbalada està apuntalat amb dues innovacions importants en la instrumentació de música afrobrasilera: el ressorgiment del timbal bahiano i el desenvolupament d'una bateria de tres surdos que poden ser tocats per un únic percussionista. El timbal estava gairebé extint abans que Timbalada comencés a utilitzar-lo, i des de llavors s'ha expandit en molts altres gèneres musicals afrobrasilers, incloent l'axé i la samba-reggae.

## Discografia

| 1993 - Timbalada1994 - Cada Cabeça É Um Mundo1995 - Andei Road1995 - Dance1996 - Mineral | 1997 - Mãe de Samba1998 - Vamos dar a volta no Guetho (Ao Vivo)1999 - Pense Minha Cor2001 - Timbalismo2002 - Motumbá Bless | 2003 - Serviço de Animação Popular2006 - Alegria Original2008 - Timbalada Ao Vivo2017 - Timbalada Séc XXI |

## Referències

* 1 2 «Timbalada» (en portuguès brasiler). Dicionário Cravo Albin da Música Popular Brasileira. Arxivat de l'original el 2024-05-25. [Consulta: 19 maig 2023].
* ↑ «Carlinhos Brown» (en portuguès brasiler). Dicionário Cravo Albin Da Música Popular Brasileira. Arxivat de l'original el 2022-11-17. [Consulta: 19 maig 2023].
* ↑ «Timbalada» (en portuguès brasiler). Afropop Worldwide, 01-06-2007. Arxivat de l'original el 2007-06-01. [Consulta: 14 juliol 2020].
* ↑ «Timbalada- Abadás, Camarotes Carnaval Salvador 2013» (en portuguès brasiler). Folia Bahia. Arxivat de l'original el 2013-02-08. [Consulta: 19 maig 2023].
* ↑ «Acervo MPB: Carlinhos Brown - Parte 3» (en portuguès brasiler). Novabrasil, 08-01-2022. Arxivat de l'original el 2023-05-19. [Consulta: 19 maig 2023].
* ↑ Cordeiro do Nascimento, Pedro. A música enquanto texto da cultura: análise semiótica do trabalho da Orkestra Rumpilezz, nos primeiros anos de atuação do grupo (tesi) (en portuguès brasiler). Salvador: Universidade Federal da Bahia, 2021-11-30, p. 50. Arxivat 2023-05-19 a Wayback Machine.
* ↑ «Carlinhos Brown ensina a tocar instrumento que originou a Timbalada» (en portuguès brasiler). Globo, 25-10-2015. Arxivat de l'original el 2023-05-19. [Consulta: 19 maig 2023].

## Bibliografia complementària

* Ramos, Sílvia «Respostas brasileiras à violência e novas mediações: o caso do Grupo Cultural AfroReggae e a experiência do projeto Juventude e Polícia» (en portuguès). Ciência & Saúde Coletiva, 11, 2006, pàg. 1303–1311. DOI: 10.1590/S1413-81232006000500019. ISSN: 1413-8123.
* Pinho, Osmundo «Ethnographies of the Brau: body, masculinity and race in the reafricanization in Salvador» (en anglès). Estudos Feministas, 1, SE, 2006, pàg. 0–0. ISSN: 0104-026X.